Public procurement notice: Contract Notice
Published: 2020-06-17
Buyer: Pieksämäen kaupunki
Country: FI
Contract type: Services
Procedure: Open procedure
CPV classification: 72720000: Wide area network services
Estimated value: 1500000 EUR
Submission deadline: 2020-08-27
Award criteria: The most economic tender

Technical requirements: Pyydämme tällä tarjouspyynnöllä sitovia tarjouksia seudullisesta tietoverkosta ja sen sisältämistä palveluista. Hankkeen vastuuorganisaatio on Pieksämäen kaupunki, jolle muut mukana olevat organisaatiot ovat antaneet hankintalain edellyttämän valtuutuksen. Koska kuntakentässä voi tapahtua lähivuosina suuriakin muutoksia, verkkoon voi sopimuskauden aikana liittyä uusia tai siitä voi poistua nykyisiä kuntatoimijoita ja heille palveluja tarjoavia yhteisöjä.
Seudullisen tietoverkon tavoitteena on toteuttaa sellainen tietoliikenteen perusinfrastruktuuri mukana olevien kuntien ja kuntayhtymien välille, että tietoteknisten palveluiden toteuttaminen, keskittäminen tai hajauttaminen on mahdollista kaikkialle alueverkon alueella. Käytännössä tämä tarkoittaa sitä, että esim. kuntien käyttämät palvelut ja palvelimet voidaan sijoittaa mihin tahansa verkon alueella tai sen ulkopuolelle ja niitä voidaan tehokkaasti käyttää kaikkialta.
Hankintaan kuuluvat palvelut on kuvattu tarkemmin tässä tarjouspyynnössä ja sen liitteissä ja ne jakautuvat kahteen (2) luokkaan, jotka ovat:
— Peruspalvelut, jotka kaikki mukana olevat organisaatiot hankkivat. Peruspalveluiden hinnat otetaan huomioon tarjousten hintavertailussa tarjouspyynnössä ilmoitetussa laajuudessa,
— Optiopalvelut, joiden mahdollisesta hankinnasta päätetään erikseen. Optiopalveluiden hintoja ei huomioida tarjousten hintavertailussa.
Palveluiden käyttöönottoprojektin suunnittelu- ja toteutusvastuu on toimittajalla. Koska kyseessä on suuri kokonaisuus, valitun toimittajan on laadittava yksityiskohtainen käyttöönottosuunnitelma, jonka asiakasorganisaatioiden edustajat tarkastavat, tarvittaessa esittävät muutoksia ja hyväksyvät. Käyttöönottosuunnitelman tulee olla valmiina viimeistään kahden (2) kuukauden kuluttua sopimuksen allekirjoittamisesta. Käyttöönottosuunnitelmassa tulee määritellä ainakin hankkeen keskeiset tehtävät/osaprojektit, aikataulut, vastuuhenkilöt, resurssit, IP-osoitesuunnitelmat, seurantamenettelyt (esim. ohjaus- ja projektiryhmät), vastaanottotarkistukset ja menettelyt siirryttäessä käyttöönotosta normaaliin ylläpitovaiheeseen.
Sopimus muuttuu viiden (5) vuoden sopimusajan jälkeen toistaiseksi voimassa olevaksi entisin ehdoin. Toistaiseksi voimassa olevan sopimuksen irtisanomisaika on tilaajan puolelta kuusi (6) kuukautta ja toimittajan puolelta 12 kuukautta.
Hankinnan sopimuskausi on viisi (5) vuotta palvelun käyttöönotosta. Tämän jälkeen sopimus muuttuu toistaiseksi voimassa olevaksi entisin ehdoin. Toistaiseksi voimassaolevan sopimuksen irtisanomisaika on tilaajan puolelta kuusi (6) kuukautta ja toimittajan puolelta 12 kuukautta.
Lisäksi mukana olevat organisaatiot varaavat itselleen oikeuden hankkia tarjoajalta tarjouksessa esitettyjä optiokohteita siinä mainituin ehdoin. Mukana olevat organisaatiot eivät kuitenkaan sitoudu optiokohteiden hankintaan.
Hankintasopimukseen sovelletaan Hankintalain 136 §:n säädöksiä, joiden mukaan hankintasopimukseen voidaan tehdä muutos ilman uutta hankintamenettelyä kun:
1) se perustuu hankintamenettelyn aikana tiedossa olleisiin ja hankinta-asiakirjoissa mainittuihin sopimusehtoihin tai niiden muuttamista koskeviin ehtoihin, niiden rahallisesta arvosta riippumatta, ja nämä ehdot ovat selkeät, täsmälliset ja yksiselitteiset, eivätkä ne muuta hankintasopimuksen tai puitejärjestelyn yleistä luonnetta
2) alkuperäisen sopimuskumppanin on tarpeen suorittaa lisätöitä tai -palveluja taikka ylimääräisiä tavarantoimituksia, jotka eivät sisältyneet alkuperäiseen sopimukseen, ja jos sopimuskumppanin vaihtaminen ei ole mahdollista taloudellisista tai teknisistä syistä ja aiheuttaisi merkittävää haittaa tai kustannusten merkittävää päällekkäisyyttä hankintayksikölle
3) muutoksen tarve johtuu olosuhteista, joita huolellinen hankintayksikkö ei ole voinut ennakoida eikä muutos vaikuta hankintasopimuksen yleiseen luonteeseen.
Kohdissa 2 ja 3 tarkoitetun muutoksen arvo ei saa olla enemmän kuin 50 prosenttia alkuperäisen sopimuksen arvosta. Jos kohdissa 2 tai 3 tarkoitettuja muutoksia tehdään peräkkäin useampia, arvioidaan jokaista muutosta itsenäisenä.
Tarjottaville palveluille asetetut keskeiset vaatimukset on kuvattu tässä tarjouspyynnössä ja sen liitteissä.

Eligibility requirements: Hankinnalle asetetaan seuraavat muut ehdot: – Tarjoaja on tehnyt lain vaatiman teletoimintailmoituksen ja se on kirjattu teletoimintarekisteriin.

Award value: 1500000